શાંતિઃ શાંતિઃ શાંતિઃ પહેલાં આપણે અઉમ ઉચ્ચારીએ છીએ. ગાંધીજી હે રામ બોલ્યા હતા. સ્મશાનયાત્રામાં લોકો શાંતિ બોલો ભાઈ શાંતિ નથી બોલતા. અમેરિકન્સ તેમના રાષ્ટ્રગીતમાં કહે છે કે અમે ભગવાનમાં વિશ્વાસ ધરાવીએ છીએ. શ્રદ્ધાની વાત નથી કરતાં. શાંતિમાં વિશ્વાસ મૂકવાની વાત નથી કરતાં. એમાં કોઈ શંકા નથી કે શાંતિમાં સામાન્યતઃ સૌને વિશ્વાસ અને શ્રદ્ધા હોય છે. કિમ અને ટ્રમ્પ મળ્યા એ સદીની મોટી ઘટનાઓમાંની એક છે. સારું થયું. ટ્રમ્પના કટ્ટર વિરોધીઓ ટ્રમ્પનાં આ પગલાંને વધાવવાનું ચૂકી ગયા. બંને નેતાઓએ ગોડ વિષે કદાચ જ વાત કરી હશે. એમની વાતોનો એક મર્મ શાંતિ છે. શક્ય છે એક અર્થ નોબેલ શાંતિ પુરસ્કાર નીકળે. કે એથી આગળ વધીને અર્ક નીકળે કે દક્ષિણ કોરિયા, અમેરિકા તથા ઉત્તર કોરિયા ખરા શબ્દમાં મિત્ર બને, પણ શું આ મેળાપનો અર્થ એ નીકળે કે મહાસત્તા કાકા સામ શાંતિ સ્વરૃપ છે? ગાંધીજી શાંતિદૂત હતા તેવું કોઈને સમજાવવું નથી પડતું. અમેરિકા શાંતિ ચાહે છે તે ભણવા-ભણાવવા માટે યુનિ.માં પાંચ વર્ષનો સ્નાતક કોર્સ શરૃ કરી શકાય.